section_heading: Životopis
paragraph_text: Yamaguchi Seigo je rođen 13. travnja 1924. godine u Fukuoki, u Japanu. Njegov je otac bio direktor škole, što je bio razlog mladom Yamaguchiju da mnogo čita od rane dobi. Školovao se u tradicionalnoj školi Edo razdoblja. Diplomirao je na sveučilištu Hiroike Gakuen 1946. godine. Tijekom Drugog svjetskog rata Yamaguchi Seigo je služio Japanskom Carstvu u diviziji kamikaze. Srećom, rat je završio prije nego što je bio raspoređen na misiju. Vratio se kući u Fukuoku, nastavio studije i 1949. stekao kvalifikaciju za rad u vladi.